

**Előterjesztés**

az önkormányzat és az önkormányzati intézmények előirányzatainak módosítására

**Tisztelt Közgyűlés!**

Az önkormányzat és az önkormányzati intézmények 2024. évi előirányzatait változtatni szükséges az alábbiak miatt:

1. A „Déli iparterület alapinfrastruktúra fejlesztése” TOP forrásból megvalósuló beruházás kapcsán Eger Megyei Jogú Város Önkormányzata elosztói csatlakozási szerződést kötött a TIGÁZ-DSO Földgázelosztó Kft-vel. A szerződés szerint a fejlesztés becsült összege és a csatlakozási díj különbözetét az önkormányzatnak letétként kellett a szolgáltató részére átutalni, vállalva az üzembe helyezést követő két egymás utáni gázévben a tervezett kapacitásigény teljes mértékű lekötését és mindkét gázévben legalább a gázévente tervezett mennyiség átvételét. Az elszámolás a szolgáltatótól megérkezett. Az Önkormányzat nem tudta a teljes kapacitásigényt és mennyiséget felhasználni, ezért a letétként elhelyezett összeg nem jár vissza részünkre, a letétet végleges kiadásként kell lekönyvelni. A fedezet a címszámon a beruházások kiemelt előirányzaton rendelkezésre áll, a végleges kiadás viszont a dologi kiadásokat terheli, ezért szükséges a fedezet átcsoportosítása.
2. Eger Megyei Jogú Város Önkormányzata 2024. július hónapban a szociális ágazati összevont pótlék kifizetéséhez a 257/2000. (XII.26.) Kormányrendelet szerint 19.676.478 Ft központi támogatásban részesült. A pótlék fenti rendeletben meghatározott összegét a Magyar Államkincstár számfejtette az érintett munkavállalók részére. Az intézményeket terhelő kifizetések alapján szükséges az előirányzatokat rendezni.
3. A Szépasszonyvölgyi útépítés kivitelezése során jogos pótmunka igény merült fel, amelynek költsége bruttó 5.932.202 Ft. A tervező által feltételezett mederben lévő anyag útépítési alépítmény megépítésére nem alkalmas, mivel iszapos, tömörítésre alkalmatlan anyag. Az iszapos földet (konténerekkel) el kell szállítani lerakóhelyre (lerakóhelyi díjjal számolva) és helyette ugyanabban a mennyiségben zúzottkövet kell beépíteni, továbbá szükséges a talajjavító réteg gépi tömörítése. Ezért szükséges pótfedezet biztosítása.
4. A Pacsirta úti orvosi rendelőn végzett felújítások kivitelezési munkái még tartanak. Az önkormányzat a 3. számú gyermekorvosi körzet feladatellátást a felújítás ideje alatt a Grónay u. 9. fszt. 3. számú orvosi rendelő bérlésével biztosítja. A Városgazdálkodási Bizottság korábban a 13/2024 (I. 25.) számú döntésével jóváhagyta a bérleti szerződés megkötését és annak további 4 hónappal történő meghosszabbítását a másik orvosi rendelő kialakításának elhúzódása esetére. A szeptembertől decemberig tartó hónapokra szóló bérleti díj összege 200.000 Ft/hó. A fedezet a címszámon rendelkezésre áll, de mivel a kifizetés nem számla alapján, hanem számfejtés után történik, így szükséges a címszámon belüli átcsoportosítás.
5. Eger Megyei Jogú Város Önkormányzata a Fenstherm Kontakt Kft-vel szerződést kötött az Eger, Tárkányi út - Egri út járdaépítési munkálataira. Mivel a beruházás engedélyköteles, az Önkormányzatnak 7.796.466 Ft fordított áfa fizetési kötelezettsége keletkezik. Az áfa összege a címszámon rendelkezésre áll, azt a megfelelő címszámra szükséges átcsoportosítani.
6. Eger Megyei Jogú Város Önkormányzatának TOP-6.4.1-15-EG1-2016-00003 azonosítószámú Eger, Keleti Városrész fenntartható városi közlekedésének fejlesztése pályázat záró beszámoló Irányító Hatóság általi elfogadásának feltétele az 1.360.500 Ft túlfizetés visszafizetése. Mivel erre a címszámon nincs fedezet, szükséges az előirányzatok átcsoportosítása.
7. Eger MJV Önkormányzata szerződéssel rendelkezett az adó irodán működő POS terminál üzemeltetésére vonatkozóan. A szerződéssel kapcsolatos kifizetéseknek fordított áfa fizetési kötelezettsége van, mely 2024. december 31-ig fennáll. Ezzel kapcsolatban szükséges 100.000 Ft átcsoportosítása.
8. A hivatal dolgozóinak távoli munkavégzéséhez vásárolt informatikai licence szerződés meghosszabbítása fordított áfa fizetési kötelezettséggel jár, mely fordított AFA fizetéséhez 1.300.000 Ft összeg átcsoportosítása szükséges.
9. A „Virágos Egerért Szép Környezetért” verseny több évtizedes múlttal rendelkezik. A Polgármesteri Hivatal mellett több szervezet támogatja a verseny megrendezését. Az Egyesület Eger Idegenforgalmáért, az Egri Városszépítő Egyesület, a Heves Megyei Vízmű Zrt., a Kertbarát Kör Egyesület Eger és a Városgondozás Eger Kft.

A verseny célja, hogy városunk tiszta, rendezett, virágos és élhető legyen, melynek eléréséhez szeretnénk minél több egri polgárt, különböző szervezeteket, intézményeket és vállalkozást arra sarkallni, hogy legyenek tevőlegesen is részesei ennek a városszépítő munkának.

Szeretnénk megmutatni, hogy milyen szépek városunk balkonjai, előkertjei és közterületei, milyen sokan tesznek azért, hogy saját környezetük szebb és vonzóbb legyen.

A költségvetésben erre a feladatra nem lett előirányzat tervezve, ezért a feladat megvalósításához előirányzat módosítás szükséges.

1. Eger MJV Polgármesteri Hivatalánál az engedélyezett létszám módosítása a köztisztviselői és munkajogviszonyos státuszok közötti átcsoportosítással szükséges. A szociális csoportnál 1 fő köztisztviselő nyugdíjazásra figyelemmel a továbbiakban munkaviszony keretében fog ellátni feladatot.
2. A 2024. június 9-i az Európai Parlament tagjai, a helyi önkormányzati képviselők és a polgármesterek, valamint a nemzetiségi önkormányzati képviselők közös eljárásban lebonyolított általános választásával összefüggésben Eger Megyei Jogú Város Polgármesteri Hivatala normatív támogatásban részesült.

Az ellátási kiadásokra kapott normatíva finanszírozása, illetve a járulékokra kapott normatívának a bruttó összeg 100%-ára történő finanszírozása, kiemelt előirányzatok közötti átcsoportosítást igényel.

1. A 2024. június 9-i az Európai Parlament tagjai, a helyi önkormányzati képviselők és a polgármesterek, valamint a nemzetiségi önkormányzati képviselők közös eljárásban lebonyolított általános választásával összefüggésben Eger Megyei Jogú Város Polgármesteri Hivatala szavazófülke beszerzésére utólagos igényléssel normatív támogatásban részesült. A kapott normatíva finanszírozása kiemelt előirányzatok közötti átcsoportosítást igényel.
2. A köztemetésre 2024. évre tervezett előirányzat 75%-a már teljesült, ezért indokolt a köztemetés címszám előirányzatát 2.000.000 Ft összeggel megemelni.
3. Az egri Kábítószerügyi Egyeztető Fórum és a Városi Diáktanács legnagyobb programja a Tiszta Élvezet Drogprevenciós nap, mely délelőtt egy Regionális Drogügyi Konferenciával kezdődik, a nap délutáni részében pedig a VDT és az IFI Pont szervezésében és lebonyolításában kerül sor az egri középiskolásoknak szóló csapatversenyre, mely játékos feladatok keretében dolgozza fel a függőség témakörét és kínált alternatívákat a szabadidő hasznos eltöltésére. Az idén már 22. alkalommal megrendezésre kerülő Tiszta Élvezet Drogprevenciós nap magas szintű lebonyolításának érdekében 1.770.000 Ft előirányzat módosítás szükséges. A plusz összegből szeretnénk megvalósítani többek között az erre az alkalomra felkért zenekar fellépését.
4. A Szépasszonyvölgyi Vendégvárók Egyesülete rendezi a Szüreti rendezvényt, melynek megvalósításához az Egyesület 9.000.000 Ft működési támogatást igényelt. A támogatás fedezetéhez előirányzat módosítás szükséges.
5. Eger Megyei Jogú Város Önkormányzata 2024. április 15-én megállapodást kötött az Egri Fertálymesteri Testülettel az Eger, Dobó tér 9. hrsz 5042/A/4 ingatlanrész térítésmentes használatba adásáról. Az ingatlanrész működtetéséhez szükséges a központi fűtési rendszer korszerűsítése.  A tervezett felújításhoz szükséges bruttó 1.085.100 Ft fedezet a címszámon rendelkezésre áll, de címszámon belül, kiemelt előirányzatok között átcsoportosítás szükséges
6. A Gárdonyi Géza Színház 2024/2025-ös évadában bemutatásra kerülő produkciók kis és nagyértékű beruházási kiadásaira, valamint a működés zökkenőmentességét elősegítendő szükséges a dologi kiadások kiemelt előirányzatáról a beruházási kiadások kiemelt előirányzatára 500.000 Ft átcsoportosítás.
7. A Dobó István Vármúzeum pályázati támogatást nyert az „Egri Körkép” – Az egri vár története képekben 1704-2004. című kiállítás megrendezéséhez. A pályázati cél teljes egészében megvalósult. Az elszámolást követően 2024. augusztus 6-án a pályázati támogatásból fel nem használt 30.756 Ft-os összeget az intézmény visszafizette a Miniszterelnökségnek. Az intézmény kéri a dologi kiadások 30.756 Ft-tal történő csökkentését az egyéb működési célú kiadások 30.756 Ft-os egyidejű emelésével.
8. A Dobó István Vármúzeumban a Magyar Géniusz Program keretén belül megújul az állandó kiállítás. A pályázat megvalósítása során számos dologi kiadásként tervezett szolgáltatás a számviteli előírások figyelembe vételével beruházási kiadásnak minősül, ezért az intézmény kéri a dologi kiadásainak 18.605.500 Ft-tal történő csökkentése a beruházási kiadások egyidejű növelésével.
9. Az Egri Kulturális és Művészeti Központ a tavalyi évben több pályázatot is nyert (Miénk a tér, Prímástalálkozó, hangfoglaló, Éneklő ifjúság stb), melyek felhasználása az idei évre húzódott át. A pályázati célok megvalósultak, a támogatási elszámolások nagyrészt megtörténtek, azonban szükséges az előirányzatokat a tényleges felhasználás szerint rendezni. Ezért az intézmény kéri a személyi kiadások 6.326.332 Ft-tal történő csökkentését a dologi kiadások 6.323.332 Ft-os egyidejű emelésével.

Kérem a Tisztelt Közgyűlést, hogy a javaslatot tárgyalja meg és fogadja el.

Eger, 2024. augusztus 26.

Mirkóczki Ádám sk.

Polgármester

Határozati javaslat (egyszerű többség):

1. Eger Megyei Jogú Város Önkormányzatának Közgyűlése elrendeli a II/202/5/2/6/K Terület- és Településfejlesztési Operatív Program beruházási pályázatai/Déli iparterület alapinfrastruktúra fejlesztése/Felhalmozási célú előirányzat/Beruházások kiemelt előirányzatának 554.503 Ft-tal történő csökkentését a II/202/5/1/3/K Terület- és Településfejlesztési Operatív Program beruházási pályázatai/Déli iparterület alapinfrastruktúra fejlesztése/Működés célú előirányzat/Dologi kiadások kiemelt előirányzatának 554.503 Ft-os egyidejű emelésével..

Felelős: Mirkóczki Ádám Polgármester,

Dr. Bánhidy Péter jegyző megbízásából

Juhász Tamás Gazdasági irodavezető

Határidő: 2024. október 31.

1. Eger Megyei Jogú Város Önkormányzatának Közgyűlése elrendeli az Egri Szociális Szolgáltató Központ (I. fejezet 3. címszám) kötelező feladat személyi juttatások kiemelt előirányzatának 9.145.591 Ft-os, a munkaadókat terhelő járulékok és szociális hozzájárulási adó kiemelt előirányzatának 1.188.949 Ft-os, valamint az intézményfinanszírozás 10.334.540 Ft-os emelését, továbbá a Gyermekjóléti és Bölcsődei Igazgatóság (I. fejezet 7. címszám) kötelező feladat személyi juttatások kiemelt előirányzatának 8.337.811 Ft-os, a munkaadókat terhelő járulékok és szociális hozzájárulási adó kiemelt előirányzatának 1.004.127 Ft-os, valamint az intézményfinanszírozás 9.341.938 Ft-os emelését a III/6/4/1/K Települési önkormányzatok általános működésének és ágazati feladatainak, helyi önkormányzatok kiegészítő támogatásai/Helyi önkormányzatok működési célú kiegészítő támogatásai/Szociális ágazati összevont pótlék címszám 19.676.478 Ft-os egyidejű emelésével.

Felelős: Mirkóczki Ádám Polgármester,

Dr. Bánhidy Péter jegyző megbízásából

Juhász Tamás Gazdasági irodavezető

Határidő: 2024. október 31.

1. Eger Megyei Jogú Város Önkormányzatának Közgyűlése elrendeli a Szépasszonyvölgyi út építés pótmunka fedezetéhez a II/148/-/2/7 Támfal, pince- és partfal helyreállítás, vis maior feladatok (kötelező feladat) címszám Felhalmozási költségvetés/Felújítások 5.932.202 Ft-tal történő csökkentését a II/208/2/2/6 Útberuházások/Tulipánkert u. – Szépasszonyvölgy u. útépítés (kötelező feladat) címszám Felhalmozási költségvetés/Beruházások 5.932.202 Ft-tal történő egyidejű emelését. A közgyűlés felhatalmazza a polgármestert a PEKU AGRO Építő és Szolgáltató Kft-vel kötendő szerződésmódosítás aláírására.

Felelős: Mirkóczki Ádám Polgármester,

Dr. Bánhidy Péter jegyző megbízásából

Lovász Imre Városüzemeltetési Irodavezető

Juhász Tamás Gazdasági irodavezető

Határidő: 2024. október 31.

1. Eger Megyei Jogú Város Önkormányzatának Közgyűlése elrendeli az Eger, Grónay u. 9. fszt. 3. szám  alatti 3. számú körzet gyermekorvosi rendelő bérleti szerződésének meghosszabbítását 2024. szeptember1. 1-től december 31.-ig dr Nagy Ilona tulajdonossal. A szerződéshez szükséges fedezet biztosításához elrendeli továbbá a II/124 Vagyoni jellegű kiadások (kötelező feladat) címszám 1/3 Működési célú előirányzat/Dologi kiadások kiemelt ás előirányzat 800.000 Ft-tal történő csökkentését a II/124 Vagyoni jellegű kiadások (kötelező feladat) címszám 1/1 Működési célú előirányzat/Személyi juttatások kiemelt előirányzat 8000.000 Ft-tal történő egyidejű emelésével. A Közgyűlés felhatalmazza a polgármestert a szerződésmódosítás aláírására.

Felelős: Mirkóczki Ádám Polgármester,

Dr. Bánhidy Péter jegyző megbízásából

Dr. Nagy-Holló Eszter Jogi Irodavezető

Juhász Tamás Gazdasági irodavezető

Határidő: 2024. október 31.

1. Eger Megyei Jogú Város Önkormányzatának Közgyűlése elrendeli, hogy az Eger, Tárkányi út-Egri út járdaépítési beruházásnál felmerült fordított áfa 7.796.466 Ft összeggel a II/212/-/2/6 Járdák, parkolók építése/-/Felhalmozási célú előirányzat/Beruházások kiemelt előirányzat (kötelező feladat) csökkentését, a II/23/8/1/3 ÁFA befizetés/Fordított áfa – Járdák, parkolók építése/Működési célú előirányzat/Dologi kiadások kiemelt előirányzat (kötelező feladat) 7.796.466 Ft-tal történő egyidejű emelésével.

Felelős: Mirkóczki Ádám Polgármester,

Dr. Bánhidy Péter jegyző megbízásából

Juhász Tamás Gazdasági irodavezető

Határidő: 2024. október 31.

1. Eger Megyei Jogú Város Önkormányzatának Közgyűlése a TOP-6.4.1-15-EG1-2016-00003 azonosítószámú Eger, Keleti Városrész fenntartható városi közlekedésének fejlesztése pályázat 1.360.500 Ft túlfizetés visszafizetéséhez elrendeli a II/202/1/2/8 Terület- és Településfejlesztési Operatív Program beruházási pályázatai/Eger Keleti Városrész fenntartható városi közlekedésének fejlesztése/Felhalmozási költségvetés/Egyéb felhalmozási célú kiadások kiemelt előirányzat 1.360.500 Ft-tal történő növelését az V/9/-/5 Központi támogatásokkal kapcsolatos tartalék 1.360.500 Ft-tal történő egyidejű csökkentésével..

Felelős: Mirkóczki Ádám Polgármester,

Dr. Bánhidy Péter jegyző megbízásából

Juhász Tamás Gazdasági irodavezető

Határidő: 2024. október 31.

1. Eger Megyei Jogú Város Közgyűlése elrendeli az adó irodán működtetett POS terminál üzemeltetésével kapcsolatban a II/21/1/3/K Önkormányzati feladatellátással összefüggő kiadások/ Működési költségvetés/ Dologi kiadások kötelező feladatellátás címszám 100.000 Ft összeggel történő csökkentését a II/23/7/1/3/K ÁFA befizetés/ Fordított AFA-igazgatás/Működési költségvetés/ Dologi kiadások kötelező feladatellátás címszám 100.000 Ft-tal történő egyidejű emelésével.

Felelős: Mirkóczki Ádám polgármester

Juhász Tamás gazdasági irodavezető

Határidő: 2024. szeptember 30.

1. Eger Megyei Jogú Város Közgyűlése elrendeli a távoli munkavégzéshez igénybe vett informatikai szolgáltatás fordított AFA fizetésével kapcsolatban a II/21/1/3/K Önkormányzati feladatellátással összefüggő kiadások/ Működési költségvetés/ Dologi kiadások kötelező feladatellátás címszám 1.300.000 Ft összeggel történő csökkentését a II/23/7/1/3/ K ÁFA befizetés/ Fordított AFA-igazgatás/Működési költségvetés/ Dologi kiadások kötelező feladatellátás címszám 1.300.000 Ft-tal történő egyidejű emelésével.

Felelős: Mirkóczki Ádám polgármester

Juhász Tamás gazdasági irodavezető

Határidő: 2024. szeptember 30.

1. Eger Megyei Jogú Város Közgyűlése a „Virágos Egerért Szép Környezetért” verseny megrendezéséhez elrendeli a V/8/5/K Tartalékok/Önkormányzati feladatellátás tartaléka címszám 1.000.000 Ft összeggel történő csökkenését a II/1/4/1/1/Ö Parkfenntartás/Virágos rendezvénysorozat/Működési költségvetés/Személyi juttatások címszám 600.000 Ft összeggel, a II/1/4/1/2/Ö Parkfenntartás/Virágos rendezvénysorozat /Működési költségvetés/Munkaadókat terhelő járulékok és szociális hozzájárulási adó címszám 200.000 Ft összeggel, és a II/1/4/1/3/Ö Parkfenntartás/Virágos rendezvénysorozat /Működési költségvetés/Dologi kiadások címszám 200.000 Ft összeggel történő egyidejű emelésével.

Felelős: Mirkóczki Ádám polgármester

Juhász Tamás gazdasági irodavezető

Határidő: 2024. szeptember 30.

1. Eger Megyei Jogú Város Közgyűlése engedélyezi Eger MJV Polgármesteri Hivatalánál 2024. szeptember 16-től a Munka Törvénykönyve hatálya alá tartozó szakmai foglalkoztatási létszám keretének 1 fővel történő emelését a köztisztviselői létszámkeret 1 fővel történő csökkenésével egyidejűleg. A létszámváltozást a 2024. évi költségvetési rendelet módosításakor át kell vezetni.

Felelős: Dr. Bánhidy Péter jegyző

Juhász Tamás gazdasági irodavezető

Határidő: 2024. november 30.

1. Eger Megyei Jogú Város Önkormányzatának Közgyűlése elrendeli Eger Megyei Jogú Város Polgármesteri Hivatalánál a 2024. június 9-i az Európai Parlament tagjai, a helyi önkormányzati képviselők és a polgármesterek, valamint a nemzetiségi önkormányzati képviselők közös eljárásban lebonyolított általános választásával összefüggésben a I/13/1/1/K Eger Megyei Jogú Város Polgármesteri Hivatal/Működési célú előirányzat/Személyi juttatások címszám előirányzatának 386.102 Ft összeggel, a I/13/1/2/K Eger Megyei Jogú Város Polgármesteri Hivatal/Működési célú előirányzat munkaadókat terhelő járulékok és szociális hozzájárulási adó előirányzatának 200.538 Ft összeggel történő csökkentését a I/13/1/3/K Eger Megyei Jogú Város Polgármesteri Hivatal/Működési célú előirányzat dologi kiadások előirányzatának 586.640 Ft összeggel történő egyidejű növelésével.

Felelős: Dr. Bánhidy Péter jegyző

Juhász Tamás gazdasági vezető

Határidő: 2024. szeptember 30.

1. Eger Megyei Jogú Város Önkormányzatának Közgyűlése elrendeli Eger Megyei Jogú Város Polgármesteri Hivatalánál a 2024. június 9-i az Európai Parlament tagjai, a helyi önkormányzati képviselők és a polgármesterek, valamint a nemzetiségi önkormányzati képviselők közös eljárásban lebonyolított általános választásával összefüggésben a I/13/1/3/K Eger Megyei Jogú Város Polgármesteri Hivatal/Működési célú előirányzat/Dologi kiadások címszám előirányzatának 3.480.000 Ft összeggel történő csökkentését a I/13/2/6/K Eger Megyei Jogú Város Polgármesteri Hivatal/Felhalmozási célú előirányzat/Beruházások előirányzatának 3.480.000 Ft összeggel történő egyidejű növelésével.

Felelős: Dr. Bánhidy Péter jegyző

Juhász Tamás gazdasági vezető

Határidő: 2024. szeptember 30.

1. Eger Megyei Jogú Város Önkormányzatának Közgyűlése elrendeli a II/26/1/1/4/K Segélyek/Települési támogatás/Működési célú előirányzat/Ellátottak pénzbeli juttatásai címszám 2.000.000 Ft összeggel történő csökkentését a II/26/2/1/4/K Segélyek/Köztemetés/Működési célú előirányzat/Ellátottak pénzbeli juttatásai címszám 2.000.000 Ft összeggel történő egyidejű növelésével.

Felelős: Mirkóczki Ádám polgármester

Juhász Tamás gazdasági irodavezető

Határidő: 2024. szeptember 30.

1. Eger Megyei Jogú Város Önkormányzatának Közgyűlése a Tiszta élvezet drogprevenciós nappal összefüggésben elrendeli 1.770.000 Ft összeg átcsoportosítását a V/8/5/K Tartalékok/Önkormányzati feladatellátás tartaléka címszámról a II/16/2/1/3/K Ifjúsági célú tevékenység/Tiszta élvezet drogprevenciós nap/Működési célú előirányzat/Dologi kiadások címszámra

Felelős: Mirkóczki Ádám polgármester

Juhász Tamás gazdasági irodavezető

Határidő: 2024. szeptember 30.

1. Eger Megyei Jogú Város Önkormányzatának Közgyűlése a Szépasszonyvölgyi Vendégvárók Egyesülete részére a Szüreti rendezvény megvalósításához 9.000.000 Ft összeg működési célú támogatást nyújt. A támogatás fedezetéhez a Közgyűlés elrendeli 9.000.000 Ft összeg átcsoportosítását a V/8/5/K Tartalékok/Önkormányzati feladatellátás tartaléka címszámról a II/12/1/1/5/K Idegenforgalmi rendezvények/Idegenforgalmi jelentőségű kulturális rendezvények/Működési célú előirányzat/egyéb működési célú kiadások címszámra. A Közgyűlés felhatalmazza a polgármestert a támogatási szerződés megkötésére.

Felelős: Mirkóczki Ádám polgármester

Juhász Tamás gazdasági irodavezető

Határidő: 2024. szeptember 30.

1. Eger Megyei Jogú Város Önkormányzatának Közgyűlése elrendeli az Eger, Dobó tér 9. hrsz 5042/A/4 ingatlanrész központi fűtési rendszer korszerűsítésére vonatkozó szerződés fedezetéhez a II/124/1/3/K Vagyoni jellegű kiadások/Működési célú előirányzat/Dologi kiadások címszám 1.085.100 Ft-tal történő csökkentését a II/124/2/7/K Vagyoni jellegű kiadások/Felhalmozási célú előirányzat/Felújítások címszám 1.085.100 Ft-tal történő egyidejű emelésével.

Felelős:        Mirkóczki Ádám Polgármester,

            Juhász Tamás Gazdasági irodavezető

Határidő: 2024. október 31.

1. Eger Megyei Jogú Város Önkormányzatának Közgyűlése elrendeli a Gárdonyi Géza Színház (I. fejezet 8. címszám) feladat dologi kiadások 500.000 Ft-os csökkentését a beruházási kiadások 500.000 Ft-os egyidejű emelésével.

Felelős: Mirkóczki Ádám Polgármester,

Juhász Tamás Gazdasági irodavezető

Határidő: 2024. szeptember 30.

1. Eger Megyei Jogú Város Önkormányzatának Közgyűlése elrendeli a Dobó István Vármúzeum (I. fejezet 12. címszám) kötelező feladat dologi kiadások 30.756 Ft-tal történő csökkentését az egyéb működési célú kiadások 30.756 Ft-os egyidejű emelésével.

Felelős: Mirkóczki Ádám Polgármester,

Juhász Tamás Gazdasági irodavezető

Határidő: 2024. szeptember 30.

1. Eger Megyei Jogú Város Önkormányzatának Közgyűlése elrendeli a Dobó István Vármúzeum (I. fejezet 12. címszám) kötelező feladat dologi kiadások 18.605.500 Ft-tal történő csökkentését a beruházási kiadások 18.605.500 Ft-os egyidejű emelésével.

Felelős: Mirkóczki Ádám Polgármester,

Juhász Tamás Gazdasági irodavezető

Határidő: 2024. szeptember 30.

1. Eger Megyei Jogú Város Önkormányzatának Közgyűlése elrendeli az Egri Kulturális és Művészeti Központ (I. fejezet 1. címszám) kötelező személyi jutatások kiemelt előirányzatának 6.326.332 Ft-os csökkentését a dologi kiadások 6.326.332 Ft-os egyidejű emelésével.

Felelős: Mirkóczki Ádám Polgármester,

Juhász Tamás Gazdasági irodavezető

Határidő: 2024. szeptember 30.